Иван Вазов
Там!

chitanka.info

Там, там душите и сърцата, братя!

Там нашите стремленья и мечти,

там наште очи, умове, обятья,

там нека всичко българско лети;

там, дето дивний Шар гърми проклятья,

де Охридското езеро ехти,

де дрънкат железа, стърчат разпятья,

де нашта Македония пищи.

Света и себе нека да забравим

и на забравените да отправим

надежда, братски думи и лучи.

Нащрек! Готови! Никой да не дреме:

на всякой вик оттамо, що ечи

към бога — първи да се отзовеме!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.